Diari Oficial de la Generalitat Valenciana


Sumari del DOGV 414, del 06-08-1986 (1986/806885)

DECRET 91/1986, de 8 de juliol, del Consell de la Generalitat Valenciana, pel qual es regula la creació dels Comités de Coordinació per al desenvolupament integral de les zones d'Agricultura de Muntanya i d'altres equiparables.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/07/08/91**

### Versions

 14/03/1992 - Actualitat  Text inicial: 07/08/1986 - 13/03/1992 

### Dades del document

Número de DOGV
:   414

Data del DOGV
:   06-08-1986

Secció del DOGV
:   DISPOSICIONS GENERALS

Número del document
:   1986/806885


Data del document
:   08-07-1986

Organisme emissor


Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 14.03.1992**

**Decret 91/1986, de 8 de juliol, del Consell de la Generalitat Valenciana, pel qual es regula la creació dels Comités de Coordinació per al desenvolupament integral de les zones d'Agricultura de Muntanya i d'altres equiparables.**

**[(DOCV núm. 414 de 06.08.1986)](http://www.docv.gva.es/datos/1986/08/06/pdf/1986_806885.pdf) Ref. 1252/1986**

La Llei 25/1982, de 30 de juny, d'Agricultura de Muntanya, estableix un règim jurídic especial per a les zones d'agricultura de muntanya amb la finalitat de possibilitar-hi el desenvolupament social i econòmic, especialment en els aspectes agraris, mantenir-hi un nivell demogràfic adequat i conservar-hi i restaurar-hi el medi físic, com a hàbitat de les poblacions respectives.

En el marc de la Llei 25/1982, de 30 de juny, el Reial Decret 2164/1984, de 31 d'octubre determina que l'acció comuna per al desenvolupament integral de les zones d'agricultura de muntanya i de les zones equiparables s'instrumentarà mitjançant els programes concertats d'ordenació i promoció, de l'elaboració, el seguiment, l'avaluació i la coordinació de la gestió i l'execució d'aquests s'encarregaran els Comités de Coordinació de la zona. Dits Comités seran els encarregats de canalitzar les sol·licituds d'ajudes i altres beneficis establerts en el Reial Decret 2164/1984, i de traslladar-les amb els informes escaients a l'Administració competent.

D'acord amb l'article 21 del Reial Decret 2164/1984 pel qual s'estableix que la regulació dels Comités de Coordinació serà data a terme per la Comunitat Autònoma respectiva, i remarcada la importància bàsica que dits Comités tindran en el desenvolupament integral de les zones de muntanya, a proposta del Conseller d'Agricultura i Pesca i amb la deliberació prèvia del Consell de la Generalitat Valenciana en la reunió de 8 de juliol de 1986,

DECRETE:

**Article primer**

Sense perjudici de la participació reconeguda per la Llei 2S/1982, de 30 de juny, a les Associacions de Muntanya i a les organitzacions de veïns legalment constituïdes, els òrgans encarregats de l'estudi, la preparació, l'elaboració, l'execució, el seguiment i l'avaluació dels Programes concertats d'Ordenació i Promoció a les Zones d'Agricultura de Muntanya seran els Comitès de Coordinació de la Zona, i les Gerències que es creen de conformitat amb el que estableix aquest Decret.

Els Comitès tenen la naturalesa d'òrgans col·legiats i el funcionament en serà regulat, excepte el que preveu el Capítol V del Reial Decret 2164/1984, de 31 d'octubre, mitjançat un Reglament que, redactat per ells mateixos, haurà de ser aprovat pel Consell de la Generalitat Valenciana.

**Article segon**

La composició dels Comitès de Coordinació de la Zona que es creen serà la següent:

1. En formarà part amb veu i vot de forma paritària:

a) Per la Comunitat Valenciana un membre designat per cadascuna de les Conselleries següents: Obres Públiques, Urbanisme i Transport, Indústria, Comerç i Turisme, Economia i Hisenda, i Administració Pública, i dos per la d'Agricultura i Pesca.

b) Per l'Administració Central de l'Estat sis representants, designats en la forma prevista en el Reial Decret 2164/1984, de 31 d'octubre.

c) Per les Corporacions locals sis representants, designats en la forma prevista en l'article 23 del Reial Decret 2164/1984, de 31 d'octubre.

2. El Gerent de la zona, a qui es fa referència en els articles quart i cinqué participarà amb veu però sense vot.

3. Sobre la participació de les Associacions de Muntanya i altres organitzacions de veïns legalment constituïdes s'atindrà al que disposa l'article 22 del Reial Decret 2164/1984, de 31 d'octubre.

4. En cada Comité actuarà com a coordinador un dels representants de la Conselleria d'Agricultura i Pesca. Aquesta Conselleria prestarà als Comitès de Coordinació els suports administratius escaients que en garantesquen el funcionament, així com la comunicació en totes les esferes administratives participants.

**Article tercer**

Seran funcions dels Comités de Coordinació:

a) La realització d'estudis, preparació, elaboració i informe del Programa d'Ordenació i Promoció de la Zona per a la corresponent aprovació pel Consell de la Generalitat Valenciana.

b) Remetre el Programa per a l'aprovació corresponent per les Administracions Públiques, dels pressupostos de les quals eixiran les aportacions necessàries per al desenvolupament de dit Programa.

c) Redactar, una vegada aprovat el Programa per les Administracions respectives, el Conveni en què s'establesquen els compromisos d'aportacions que hauran de subscriure les Administracions implicades, es crearà així el Conveni concertat d'inversions; aquest s'incorporarà al Programa del qual formarà part integrant, tot constituint el Programa concertat d'Ordenació i Promoció.

Tota aprovació de modificacions al Programa seguirà el mateix tràmit.

d) Elevar, mitjançant els procediments reglamentaris al Govern de la Nació la proposta de declaració de la zona com a zona d'Agricultura de Muntanya, tot acompanyant-la amb el corresponent Programa concertat d'Ordenació i Promoció.

e) Rebre, informar i traslladar a les Administracions competents les sol·licituds d'ajudes i beneficis establerts segons les previsions de l'article 2n. del Reial Decret 2164/84.

f) Realitzar el seguiment i control de la gestió del Programa i elaborar-ne l'informe anual per elevar-lo a les Administracions implicades i a la Comissió d'Agricultura de Muntanya, hi aportaria, si ho considerava oportú, els ajustatges necessaris per tal de corregir les desviacions originades durant l'exercici en l'execució del Programa concertat.

g) Realitzar cada quatre anys l'avaluació dels resultats del quadrienni, revisar, si pertoca, el contingut del Programa i proposar a les Administracions implicades la subscripció del corresponent compromís per dur a terme l'execució en els termes nous. Dit compromís haurà d'unir-se com a protocol addicional al Conveni inicial pactat.

h) Elaborar l'avaluació dels resultats del Programa, una vegada finalitzada l'execució d'aquest, i una Memòria final que elevarà a les Administracions actuants i a la Comissió d'Agricultura de Muntanya.

**Article quart**

Dels Comités de Coordinació respectius dependran les Gerències, i seran ubicades en l'àmbit territorial de cada zona. El Conseller d'Agricultura i Pesca nomenarà el Gerent a proposta del Comité de Coordinació de la Zona.

Els gerents tindran la consideració de personal eventual, i encara que són al servei dels comitès de coordinació de caràcter interdepartamental, el seu nomenament no es considerarà a l'efecte de l'aplicació a la Conselleria d'agricultura i Pesca del límit màxim fixat en l'article tercer del decret 203/1988, de 26 de desembre. ****[1]****

**Article cinqué**

Són funcions de la Gerència:

a) Elaborar l'avantprojecte del Programa d'Ordenació i Promoció de la Zona i elevarlo al Comité de Coordinació.

b) Sol·licitar mitjançant el Comité de Coordinació l'assistència tècnica que es considere necessària dels diferents Organismes de les distintes Administracions compromeses en l'execució i finançament del Programa d'Ordenació i Promoció.

c) El desenvolupament i l'execució del Programa, segons les normes donades pel Comité.

d) Promoure les actuacions previstes, promocionar la participació ciutadana i actuar com a animador econòmic i social.

e) La Direcció del Serveis tècnics i administratius assignats al Programa.

f) La formulació del pressupost de despeses necessàries de personal i material per a l'execució del Programa i la justificació i rendiment davant el Comité.

g) L'elaboració de l'informe anual de les activitats executades i grau de compliment dels objectius marcats pel Comité de Coordinació, i proposar les correccions que considere necessàries en l'execució del Programa.

h) La preparació del projecte de Memòria de resultats i avaluació al terme de l'execució del Programa

i) Les altres atribucions que li encomane el Comité de Coordinació.

Article sisé

Les despeses derivades de l'elaboració i posada en pràctica dels diferents Programes es finançaran mitjançant Conveni entre les Administracions de l'Estat, de la Comunitat Autònoma i Local. La cobertura del finançament de dites Administracions es farà d'acord amb el que disposa l'article 18 de la Llei 25/1982, de 30 de juny.

DISPOSICIÓ FINAL

S'autoritza la Conselleria d'Agricultura i Pesca perquè dicte les disposicions necessàries per al desenvolupament i aplicació d'aquest Decret, que entrarà en vigor l'endemà de la publicació corresponent en el Diari Oficial de la Generalitat Valenciana.

València, 8 de juliol de 1986.

El President de la Generalitat,

JOAN LERMA I BLASCO

El Conseller d'Agricultura i Pesca,

LLUIS FONT DE MORA I MONTESINOS

---

****[1]****Introduït pel **[Decret 33/1992, de 2 de març](http://www.docv.gva.es/index.php?id=26&sig=0579/1992)**, del Govern Valencià, pel qual se modifica el Decret 91/1986, de 8 de juliol. (DOCV núm. 1744 de 13.03.1992) Ref. Base de dades 0579/1992.


Còpia Permalink ELI